जीरकपुर| ढकोली के गुरजीवन विहार में पिछले 10 दिनों से पानी की सप्लाई बंद थी। जोकि मंगलवार से चालू हो गई। इससे यहां के सैंकड़ों परिवारों ने राहत की सांस ली है। यहां रेजिडेंट्स एसोसिएशन के प्रधान रामकुमार ने बताया कि जीरकपुर भास्कर में खबर छपने के बाद प्रशासन और ठेकेदार को अपनी जिम्मेदारी का एहसास हुआ। ठेेकेदार कुलदीप सिंह ने कहा कि गुरजीवन विहार में एक अन्य ट्यूबवेल से पानी की सप्लाई जोड़ दी है। ठेकेदार कुलदीप इस काम को पहले भी कर सकते थे, पर 10 दिनों से ज्यादा समय से लोगों को यही कहते रहे कि यहां पानी नहीं दिया जा सकता है। लेकिन, लोगांे ने कहा कि मंगलवार को यहां कैसे पानी सप्लाई हो गया। इससे पहले क्यों नहीं किया जा रहा था। भास्कर ने इस बारे में मंगलवार को खबर छापी थी। इसके बाद यहां लोगों को पानी मिला है।